Hogyan változtasd át a félelmeidet a saját titkos fegyvereddé?
Sok szakértőtől hallottam már, hogy a félelem nem valódi.
Ez egy akkora marhaság!
A félelem nagyon is valódi!
Sőt, biztos, hogy vannak olyan dolgok, melyektől most is félsz:
az életedben, a kapcsolataidban, a munkahelyeden.
Ez a félelemérzet pedig megfoszt mindazoktól a tapasztalatoktól,
amelyeket meg szeretnél élni.
Ha például félsz a repüléstől, az már eleve határt szab abban,
hogy utazz és világot láss, vagy meglátogasd a barátaidat.
Ha félsz kiállni és beszélni mások előtt,
ez behatárolja annak a lehetőségét,
hogy kifejezd önmagad és megoszd az ötleteidet.
Ha félsz attól, hogy beszélj a főnököddel, vagy fizetésemelést kérj,
az közvetlen hatással van arra, hogy mennyi pénzt keresel.
Mi van akkor, ha az az álmod, hogy saját vállalkozásba kezdj,
vagy már csináltál egy saját céget,
de félsz attól, hogy emberekkel beszélgess
és mesélj nekik a cégedről.
A félelem olyas valami, amely mindannyiunkat megakadályoz.
Ezért szeretnék beszélni veled.
Mert nem kell, hogy így legyen.
A félelem valódi, de megosztok veled egy titkos fegyvert,
melyet évekig használtam, hogy minden egyes félelmemet legyőzzem,
amelyek akadályoztak engem.
Mielőtt belemerülnénk ebbe a titkos fegyverbe,
hadd mondjak el pár dolgot a félelemről,
mi az, mi nem az, és egy pár dolgot, amit talán nem tudsz a félelemről.
Először is
a félelem a testedben lévő fiziológiai állapot,
amely pontosan ugyanolyan, mint az izgatottság állapota.
Hadd mondjam el még egyszer:
A félelem
és az izgatottság
pontosan ugyanaz a fizikai állapot.
Hevesebben ver a szíved, izzadni kezdesz,
talán szorítást érzel a mellkasodban, és összerándul a gyomrod.
Ez a kortizol hatása.
A tested ilyenkor egy hiper-éber módba kapcsol,
mert bevetésrei készül.
Hogy mi a különbség a félelem és az izgatottság között?
Nagyon egyszerű.
Az egyetlen különbség a félelem és az izgatottság között az,
amit az agyad csinál, miközben a tested nyugtalanná válik.
Ha izgatott vagy, az agyad ezt mondja:
"Hű, mennyire király lesz felülni erre a hullámvasútra!"
Ha félsz, az agyad ezt mondja:
"Na nem, ki van zárva, hogy én ezt megteszem,
ez veszélyes, tűnj el onnan, ne csináld!"
Teljesen más az üzenet.
Amit fontos megérteni ezzel kapcsolatban,
és ezt fogjuk kihasználni: hogy az agy vagy izgatott és velünk van,
vagy fél és ellenünk van,
de mindkét esetben értünk dolgozik.
Mindjárt el is mondom, hogy fogod ezt csinálni.
A másik dolog, amit szeretném, hogy megérts,
talán hallottad már a tanácsot: "Érezd a félelmet és tedd meg annak ellenére!"
talán mondták már neked, hogy "Csak nyugodj meg, gondolkodj pozitívan!"
Ez nem működik, igaz?
Oka van, hogy miért nem működik.
Lépjünk vissza a #1 pontra:
Amikor félsz, a tested felfokozott állapotba kerül,
ingerült lesz, zakatolni kezd a szíved,
teljesen fel vagy pörögve, hiper-éber vagy
és kezdesz teljesen kiakadni.
Milyen az, amikor nyugodt vagy?
(sóhaj)... csak szépen lazulsz, igaz?
Alacsony ingerállapotban vagy.
Nagyon-nagyon nehéz ingerült állapotból, mikor túl vagy pörögve és készen vagy,
zen állapotba kerülni.
Nem működik.
Olyan ez, mintha úgy akarnál megállítani egy száguldó vonatot,
hogy a sínekre hajítasz egy sziklát,
ettől csak kisiklik a vonat, és tragédiába torkollik az egész.
Valójában kutatásokkal bizonyított tény,
hogy ha ignorálni próbálod a félelmed, az csak még erősebb lesz.
Sőt, bebizonyították, hogy a szimpla pozitív gondolkodás is erősíti a félelmet.
Akkor mit tehetsz?
Mit csinálj, amikor a főnököddel kell beszélned és te félsz?
Mit tehetsz akkor, ha repülőre kell ülnöd, és te rettegsz a repüléstől?
Mihez kezdj, ha prezentálnod kell, és te félsz a nyilvános szerepléstől?
Elmondom mit tehetsz.
Használhatod azt a stratégiát, amit én is alkalmazok.
Minden félelmemet segített legyőzni, és valaki olyanná váltam általa,
aki kiválóan kezeli a stresszes szituációkat.
Elmondom mit tegyél:
Az 5 másodperces szabályt (5SR) fogod alkalmazni,
kombinálva a gondolathorgonnyal,
ez pedig átkeretezi majd az agyi cselekvést,
tehát az agyad képes lesz az ingerültség érzését,
a félelem helyett az izgatottságnak tulajdonítani.
Működik, akár egy varázslat.
Én évek óta használom ezt a módszert,
szó szerint évek óta.
Az egyik módja, hogy bemutassam, ha beviszlek a kulisszák mögé.
Beviszlek a kulisszák mögé, egy előadásom előtt azt fogod látni,
hogy ott állok a színpad mögött, épp mielőtt kimegyek,
kicsit a közönség zúgását is hallani, épp a bemutató videóm megy,
a testem az arousal állapotában van.
A szívem hevesen dobog, izzadok, látni fogod, el fogom mesélni.
Látni fogsz, ahogy ezt a technikát használom,
hogy átkeretezzem az idegességet, hogy az izgatottsággá váljon.
Íme.
Mindjárt színpadra lépek, 7000 ember vár, ez annyira izgalmas,
mert ők még nem tudják, hogy mindjárt megtanulják az 5 másodperces szabályt,
és az életük soha többé nem lesz a régi.
El kell mondjam, a szívem sebesen ver,
izzadok,
és pont olyan testi érzetem van, mint amikor félek. De nem félek.
Izgatott vagyok!
Az izgatottság és a félelem ugyanúgy jelenik meg a testedben.
Az agyadon múlik, hogy hogy nevezi.
Van egy trükk, amit minden alkalommal használok, mikor előadok.
Amikor izzadni kezdek, és megjelennek a pillangók a gyomromban,
és a szívem hevesen ver, azt mondom: "Izgatott vagyok!
Alig várom, hogy kilépjek a színpadra!
Alig várom, hogy beszéljek ezekhez az emberekhez,
alig várom, hogy elmondjam nekik az 5 másodperces szabályt."
Ez egy üzenetet küld az agyamba,
megmagyarázza az agynak, miért is ilyen ingerült és izgatott a testem,
így nem érzek félelmet.
Emlékezz rá, az izgatottság és a félelem ugyanúgy jelenik meg a testedben.
Az egyetlen különbség köztük az, ahogy az agyad nevezi őket.
Hajrá!
Szeretnék megosztani egy másik példát,
csak hogy biztosan megértsd mi mindenre tudod használni ezt a módszert.
Sokan írtatok arról, hogy féltek a repüléstől,
amit nagyon át tudok érezni,
mert én is rettegtem a repüléstől.
Ugyanezt a stratégiát alkalmaztam, hogy legyőzzem ezt a félelmet.
Ezt tudod tenni:
Először is, mielőtt nekifognál bárminek, ami idegessé tesz, vagy amitől félsz,
találj ki magadnak egy gondolathorgonyt.
Mi az a gondolathorgony?
A gondolat-horgony olyasvalami, ami lehorgonyoz téged,
így nem hergeled magad bele egy kiteljesedett pánikrohamba,
vagy olyan helyzetbe, ahol elcseszed a dolgot.
Egy módszere annak, hogy lehorgonyozd magad,
és továbbra is te irányítsd mindazt, amit gondolsz, és ahogy viselkedsz.
Íme egy példa a repüléssel kapcsolatban:
Nagyon fontos, hogy mikor gondolathorgonyt választasz,
az adott helyzethez kapcsolódó gondolatot válassz.
Repüléskor például válassz az adott úttal kapcsolatos gondolatot.
Tehát ha én egy hazafelé tartó járatra szállok be éppen, Michigan felé,
a gondolathorgonyom lehet egy kép a fejemben,
ahol édesanyámmal ott sétálunk a tó partján, ahol felnőttem.
Ettől a gondolattól boldog leszek, izgatottá válok,
és kapcsolódik az adott úthoz.
Ha le kell ülnöd megbeszélni valamit a főnököddel,
válaszd azt gondolathorgonyként, hogy hogyan fogod érezni magad utána.
Talán arra gondolsz majd, hogy gyorsan felhívsz valaki, akit szeretsz
és elújságolod, hogy milyen jól ment.
Vagy elképzeled, ahogy kisétálsz az ajtón és azt érzed:
"Igen! Túléltem ezt a megbeszélést is, és egész jól érzem magam!"
Így, hogy már megvan a gondolathorgonyod, készen állsz arra,hogy legyőzd a félelmet.
Így fogod csinálni:
Menjünk vissza a repülős példához.
A repülőn vagyok, Michigan felé repülünk.
Jön egy kis turbulencia. A testem rögtön ingerült lesz, igaz?
Ideges leszek, a szívem kalapálni kezd.
Ilyenkor két dolog történhet:
Azt nem tudom irányítani, hogy a testem hogy reagáljon,
de azt, hogy mire gondolok mindig irányítani tudom,
ahogy azt is, ahogyan cselekszem. És ezt te is meg tudod tenni.
Tehát mikor a repülőn ülök és jön a turbulencia,
5-4-3-2-1, ez az első lépés. Ez kihagyhatatlan.
És azért kihagyhatatlan, hogy a 5SR-nál az 5-4-3-2-1 visszaszámlálással kezdd,
mert így váltasz sebességet az agyadban,
aktiválod a prefrontális kérget,
és arra ösztönzöd az agyadat, hogy megértse: TE irányítod a gondolataidat.
Megtörted a félelem útját, megnyugtattad az agyad,
így az készen áll a gondolathorgony befogadására.
Tehát az 5-4-3-2-1 után beillesztem azt a gondolathorgonyt,
melyet még induláskor találtam ki magamnak.
Arra gondolok, hogy lent sétálok a parton, édesanyámmal és édesapámmal.
Elkezdem magamnak mondogatni, hogy:
"Olyan izgatott vagyok, alig várom, hogy a Michigan tó partján sétáljak.
Olyan izgatott vagyok, hogy láthatom a szüleimet!"
Valami egészen elképesztő dolog fog történni az agyadban.
Mert megtörted a félelem útját,
és mert a 5SR-lal visszavetted az irányítást,
aktiváltad a prefrontális kérget,
és mert van egy kép a fejedben,
ami tartalmilag kötődik a helyzethez, hiszen éppen Michigan felé tartasz,
tudod mit tesz ilyenkor az agyad?
Az agyad azt mondja:
"Hahhh, Mel izgatott, mert Michigan-be utazik."
Hiszen a testem az első állomáson van.
Emlékszel, a félelem és az izgatottság testileg ugyanaz.
Mi a különbség a félelem és az izgatottság között?
Amit az agyad mond.
A 5SR használatával, és a gondolathorgonnyal
képes vagy arra, hogy átkapcsold az agyad,
és átkeretezd a félelem gondolatait, az izgatottság gondolataival.
És mivel van egy ahhoz kapcsolódó képed, amit éppen csinálsz,
az agyad beveszi a trükköt.
Sikerült kicselezned az agyadat!
Dana is ezt a technikát használja.
Azt mondja, még soha nem volt ilyen nyugodt, repülőn ülve.
Sarah is használja a módszert:
Sarah rettegett a repüléstől, de a 5SR-t használva, 5-4-3-2-1,
bevetve a gondolathorgonyt,
nézzétek ezt a képet, egy helikopterben ül Hawaii-n.
Nem csak az élmény volt csodás, elmondom mi még a csodás:
Ha a félelem gátol téged,
ez a módszer megváltoztatja az életedet.
Azoknak, akik félnek a nyilvános beszédtől,
nézzétek meg ezt a fotót Carol-ról.
Ő is nagyon félt a nyilvános szerepléstől,
de ezzel a technikával, amiről most meséltem:
5SR, gondolathorgony, a gondolatok átkeretezésre - félelemről izgatottságra -
valami elképesztő történt.
Képes volt rá, hogy legyőzze a félelmét,
és tartson egy előadást a kollégáinak.
Ez egy volt az életcéljai közül, ezt már kipipálhatja a bakancslistáján.
A félelem valós.
A testi érzéseket nem tudod irányítani.
Amikor repülőre szállsz, vagy a főnökkel beszélsz,
ha látsz valakit, akit nagyon vonzónak találsz,
és nagyon-nagyon oda akarsz menni, hogy beszélj vele.
De azt mindig képes vagy irányítani, hogy mire gondolsz,
és mindig eldöntheted, hogy hogyan cselekszel.
Tehát legközelebb, mikor félsz valamitől,
5-4-3-2-1,
hívd be a gondolathorgonyt,
mondd magadnak, hogy izgatott vagy,
és ez a módja annak, barátom, hogy hogyan győzd le a félelmed
röpke 5 másodperc alatt.
Ne felejtsd el, azért vagyok itt, hogy segítsek, amiben tudok.
Oszd meg a sikereidet a közösségi oldalakon,
használd a #5SecondRule-t, taggelj be, és ha bármikor kérdésed van,
vagy tanácsra van szükséged, írj a hello@melrobbins.com címre.
Fordította és feliratozta: Tánczos Éva, makeithappen.org.hu